汪国士，字君酬，直隶徽州府黟县人，明朝、南明政治人物。
生平.父汪世澄，从学于理学大家罗汝芳。崇祯四年（1631年）中进士，初授福建闽县知县，改广东揭阳县，升户部主事，至京即督运通桥赴边外，孑身持筹重关之间，以功升郎中，国储攸赖。调山东兵备参议，分守天津道。值岁饥，竭力输济，乃克如期。未几，乞骸骨归里。里中有贼乱，捐饷登陴守御，爲士民倡。寻因幼子遇贼害，感痛卒于芜阴。所着有《宓经讲义》、《简轩十一集》行于世，门人称为「端简先生」。子汪鹤龄、汪启龄，俱诸生，有文名。启龄以监贡仕开建令